UCC-এ বিয়ের রেজিস্ট্রেশন করলেন উত্তরাখণ্ডের মুখ্যমন্ত্রী

নয়া দিল্লি: দেশের প্রথম রাজ্য হিসেবে উত্তরাখণ্ডে (Uttarakhand) কার্যকর অভিন্ন দেওয়ানি বিধি (Uniform Civil Code)। নয়া চালু হওয়া UCC পোর্টালের মাধ্যমে এই রাজ্যের নাগরিকদের বিয়ে, লিভ-ইন সম্পর্কের রেজিস্ট্রেশন করা যাবে। এই পোর্টালে নিজের বিয়ের রেজিস্ট্রেশন করলেন উত্তরাখণ্ডের মুখ্যমন্ত্রী পুষ্কর সিং ধামী।

নয়া এই ওয়েব সাইটে নথিভুক্তিও হবে সহজ পদ্ধতিতে। ucc.uk.gov.in-এ লগ ইন করে অ্যাপ্লাই করতে হবে। দরকার আঁধার ও ভোটার কার্ডের। মোবাইল নম্বরের মাধ্যমেও রেজিস্ট্রেশন করতে পারবেন বাসিন্দারা। আম জনতার সুবিধার্থে হিন্দি ও ইংরেজি ছাড়াও ২৩টি ভাষায় দেওয়া হয়েছে সব তথ্য। পোর্টাল থেকেই ডাউনলোড করা যাবে ‘লিভ ইন’ কিংবা বিয়ের সার্টিফিকেট।

আরও পড়ুন: ধর্মান্তরণ মামলায় বড়সড় রায় দিল সুপ্রিম কোর্ট

জাতি ও ধর্ম নির্বিশেষে বিয়ে, বিবাহ বিচ্ছেদ, জমি-সম্পত্তি এবং উত্তরাধিকার সংক্রান্ত অভিন্ন আইন চালু করার কথা বলা হয়েছে এই অভিন্ন দেওয়ানি আইনে। বহুবিবাহ ও লিভ টুগেদার সম্পর্ককেও আইনের আওয়তায় নিয়ে আসা হয়েছে।

উত্তরাখণ্ডে যদি দুজন লিভ ইন করতে চান, তবে পুলিশ বা জেলাশাসকের অনুমতি গ্রহণ বাধ্যতামূলক। আর বয়স যদি ২১ বছরের নীচে হয়, তবে প্রয়োজন বাবা-মায়ের সম্মতি প্রয়োজন। অন্যথায় দুজনেরই ২৫ হাজার টাকা জরিমানা ও তিনমাসের জেল হতে পারে। এই সম্পর্কে থাকাকালীন সন্তানের জন্ম হলে সে বাবা ও মা, দুজনের উত্তরাধিকার লাভ করবে।

উল্লেখ্য, উত্তরখণ্ডের সদ্য প্রণিত এই বিধি নিয়ে বিতর্ক তুঙ্গে। একাংশ মনে করছেন, উত্তরাখণ্ডের অভিন্ন দেওয়ানি বিধি ‘লিভ ইন’ সম্পর্কের মতো একান্ত ব্যক্তিগত সম্পর্কের আইনি নিশ্চয়তাকে নাকচ করছে। সুপ্রিম কোর্ট অনেক আগেই ‘লিভ ইন’ সম্পর্ককে বৈধতা দিয়েছে। এখন উত্তরাখণ্ড কী ভাবে তার রেজিস্ট্রেশন বাধ্যতামূলক করে?

Vandalism and stone pelting in Maha Kumbh Special train going from Jhansi to Prayagraj. Live video surfaced. The reason for this is not known yet. pic.twitter.com/MizAwOaxJw

— amrish morajkar (@mogambokhushua) January 28, 2025

দেখুন আরও খবর: